Cuneiform Tablet Kt 92/k 508 (AKT 11a 16)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma lá-qé-pu-um-ma ki-ma a-na a-lim{ki} e-ru-bu-ni i-na ša-nim u₄-mì-im ba-zi-a KÙ.GI a É li-mì-im ú-šé-ri-ib-ma 8.25 GÍN.TA i-tí-dí-in i-na ša-nim u₄-mì-im ni-nu KÙ.GI ša DAM.GÀR nu-šé-ri-ib-ma um-ma ni-nu-ma šu-ma LÁ 9 GÍN.TA ú-lá ni-dan šu-nu KÙ.GI ša ba-zi-a ù-šé-ṣí-ú-ni-ma um-ma šu-nu-ma a-ma KÙ.GI am-ra ša 8.25 GÍN.TA ni-il₅-qé KÙ.GI ša ba-zi-a i-ṣé-er ša DAM.GÀR 1 GÍN.TA na-sí-iq ki-ma KÙ.GI né-mu-ru a-wi-li a-pá-lá-am lá ni-il₅-tí-e 8.25 GÍN.TA KÙ.GI ša DAM.GÀR ta-dí-in ù-lá ša DAM.GÀR-ma ú mì-ma KÙ.GI ša iš-tí-ni i-li-kà-ni ki-ma ba-zi-a me-ší-tám iš-ku-nu mì-ma KÙ.GI ki-a-ma ta-dí-in té-er-tum ša DAM.GÀR šál-ma-at ší-mu-um ša-im-ma ú-nu-tum ra-ak-sà-at a-wa-tí a-lá-qé-ma a-ta-bi₄-a-ma a-ta-lá-kam a-dí ša dam-qá-a ša tù-ša-ḫi-zu-šu-ni mi-ma a-wa-tám lá ik-šu-ud lá-ma-ma a-li-kà-ni ší-mu-um ša DAM.GÀR ša-im a-bi a-ta be-lí a-ta i-ṣé-er ni-ší-a e-kà li-li-ik